Ons vliegtuig word gereed gemaak dat ons kan inklim by Frankfurt lughawe. Dit was toevallig presies dieselfde vliegtuig waarmee ons die vorige nag van Kaapstad af Frankfurt toe gevlief het! 'n Mens kan die sneeu tussen die aanloopbane net-net in die agtergrond sien.
'n Paar uur na ons opgestyg het, het die son suid van ons gesak en binne drie uur later was daar weer 'n sonopkoms suid van ons! Ons het so ver noord oor die aardbol gevlieg, dat ons bokant die poolsirkel gedraai het en dus vir 'n tyd in die noordelike winter skaduwee gevlieg het. Dit is nou nie iets wat 'n mens elke dag beleef nie.